Jung Young Joo

Jung Young Joo (født 2. juni 1970) er en sørkoreansk funksjonshemmet bueskytter, som konkurrerer i klassen W2.  

 Meritter 
Han deltok i det første VM i bueskyting for handikappede som ble arrangert, i Stoke Mandeville i Storbritannia i 1998. Der kom han på 11.-plass individuelt. Året etter vant han gull ved VM i Christchurch på New Zealand, der han slo finske Pertti Pulkkinen i finalen. Sør-Korea tok også bronse i lagkonkurransen. 

Han deltok i sine første paralympiske leker i 2000. Her fikk han sølv individuelt, etter tap for sin landsmann Lee Hong Gu i finalen. Året etter fikk han bronse individuelt og gull i lagkonkurransen ved VM i Nymburk i Tsjekkia. Ved VM 2003 ble det 10.-plass. 

Ved Paralympiske sommerleker 2004 i Athen fikk han to medaljer. Individuelt fikk han sølv, etter tap for tyske Mario Öhme i finalen, og i lagkonkurransen fikk Sør-Korea gull. I 2005 fikk han et nytt VM-gull, da han var med og vant lagkonkurransen ved VM i Italia. Individuelt kom han på 5.-plass. Ved VM 2007 kom han på 6.-plass. Det ble ingen medaljer ved Paralympiske sommerleker 2008, der han kom på 6.-plass etter tap for tyrkiske Ozgur Ozen i kvartfinalen. 

Han kom på 15.-plass ved VM 2009, og 8.-plass ved VM i 2011.

Ved Paralympiske sommerleker 2012 i London deltok han individuelt med buetypen recurve. I plasseringsrunden fikk han niende beste poengsum av de 24 som deltok, med 623 poeng. Han slo spanske Jose Marin Rodriguez 6-2 i 1/16-finalen, men tapte 4-6 for malaysiske Hasihin Sanawi i kvartfinalen.London 2012 - Men's Individual Recurve - W1/W2, besøkt 8. september 2012. 

Han deltok også i lagkonkurransen, der det sørkoreanske laget fikk sølv, etter å ha tapt 206-200 for Russland i finalen. Jung deltok der sammen Kim Suk Ho og Lee Myeong-Gu.London 2012 - Men's Team Recurve - Open, besøkt 8. september 2012.

 Referanser 

 Eksterne lenker 
 Profil på Para-archery.com
 London 2012 - Young Joo Jung

Kategori:Sørkoreanske bueskyttere
Kategori:Deltakere for Sør-Korea under Paralympiske sommerleker 2012
Kategori:Deltakere for Sør-Korea under Paralympiske sommerleker 2008
Kategori:Deltakere for Sør-Korea under Paralympiske sommerleker 2004
Kategori:Deltakere for Sør-Korea under Paralympiske sommerleker 2000
Kategori:Verdensmestere i bueskyting
Kategori:Fødsler i 1970